IND vs NZ: ब्रैंडन मक्कलम ने लगाया 250 रन का अनुमान, तो केविन पीटरसन ने यूं ली चुटकी,  Tweet वायरल  
ब्रैंडन मैक्कलम का ट्वीट वायरल
केविन पीटरसन ने ली चुटकी
थोड़ी देर में शुरू होगा मैच
भारत और न्यूजीलैंड के बीच मंगलवार को अधूरा रहा सेमीफाइनल मैच अब से कुछ ही देर में शुरू होगा. मंगलवार को 46.1 ओवरों का ही मैच हो पाया था. इस दौरान न्यूजीलैंड की टीम ने 5 विकेट के नुकसान पर 211 रन बनाए थे. न्यूजीलैंड टीम की पूरी कोशिश होगी कि बाकी बचे ओवरों में टीम का स्कोर 250 तक पहुंचाया जाए. लेकिन भारतीय गेंदबाजों के सामने यह स्कोर हासिल कर पाना न्यूजीलैंड के बल्लेबाजों के लिए आसान नहीं रहने वाला. अब न्यूजीलैंड के पूर्व कप्तान और धाकड़ बल्लेबाज रहे ब्रैंडन मैक्कलम ने अनुमान लगाया है कि न्यूजीलैंड की टीम 250 रन बनाएगी. उन्होंने इस संबंध में एक ट्वीट किया है, जिसपर इंग्लैंड के पूर्व बल्लेबाज केविन पीटरसन ने चुटकी ली है.

Around 250 would never be enough in a bilateral series between these two teams on this surface but in a World Cup semi final....it may just be! ????

ब्रैंडन मैक्कलम ने मैच से पहले ट्वीट किया: "भारत और न्यूजीलैंड के बीच द्विपक्षीय सीरीज में कभी भी 250 रन का टारगेट काफी नहीं रहा है. लेकिन विश्व कप के सेमीफाइनल में यह स्कोर काफी साबित हो सकता है." मैक्कलम ने इस तरह भारत और न्यूजीलैंड के बीच मैच पर अपनी राय रखी है. उनके इसी ट्वीट पर केविन पीटरसन ने लिखा: 'अभी 250 रन बने नहीं हैं.' पीटरसन ने इस तरह ब्रैंडन मैक्कलम के इस ट्वीट पर चुटकी ली है. अब उनके इस ट्वीट पर फैंस भी अपनी प्रतिक्रियाएं दे रहे हैं.

But when they do...only 2 teams have successfully chased 250 or greater in this World Cup so far. And none of them in the pressure cooker of Semi finals! Cheers KP! Well batted the other day too ????‍♂️ @piersmorganhttps://t.co/6KoXsr4Zp3

ब्रैंडन मैक्कलम ने केविन पीटरसन के इस ट्वीट का जवाब भी दिया है. उन्होंने अगले ट्वीट में लिखा: "लेकिन वो ऐसा कर लेते हैं तो.केवल दो टीमों ने ही अब तक 250 से ऊपर का स्कोर हासिल किया है. और किसी पर भी विश्व कप सेमीफाइनल मैच का प्रेशर नहीं था. चीयर केपी. दूसरे दिन भी अच्छी बैटिंग की."
न्यूजीलैंड और भारत के बीच मंगलवार को ओल्ड टैफर्ड मैदान पर खेले जा रहे आईसीसी विश्व कप-2019 के पहले सेमीफाइनल मैच में बारिश ने खलल डाल दिया और आज के दिन मैच दोबारा शुरू होने की स्थितियां नहीं हैं, ऐसे में मैच बुधवार को वहीं से शुरू होगा जहां मंगलवार को रुका था. मैच में जब बारिश आई तब न्यूजीलैंड का स्कोर 46.1 ओवरों में पांच विकेट के नुकसान पर 211 था.